Súradnice: 50°33′21″S 14°09′28″V﻿ / ﻿50,5558333°S 14,1577778°V﻿ / 50.5558333; 14.1577778

**Žitenice** je obec ležiaca 3 km severovýchodne od mesta Litoměřice v okrese Litoměřice, kraj Ústecký. Je niekedy označovaná za najteplejšie miesto v Čechách (priemerná ročná teplota vzduchu 9,42 °C), m. i. preto, že ju od severu chráni pred studenými vetrami chrbát Dlouhého vrchu.
K dňu 28. augusta 2006 tu žilo 1 380 obyvateľov.

Geografia
---------

Žitenice ležia na južnom úpätí CHKO České středohoří severovýchodne od mesta Litoměřice v nadmorskej výške od 210 do 270 m. Súčasťou Žitenic sú Pohořany a Skalice. Vďaka teplému podnebiu sa tu darí ovocným stromom a tiež vinnej réve, oblasť je známa ako miesto ovocinárstva a to aj vďaka tomu, že 2 km južne od Žitenic sa koná výstava Zahrada Čech.

Dejiny
------

Prvá písomná zmienka o obci pochádza z roku 1057 – už vtedy sa tu pestovalo víno. V roku 1068 venoval tunajší tovar Vratislav II. vyšehradskej kapitule. Stávala tu tvrdza, prvýkrát zmieňovaná v roku 1477. Na konci 16. storočia ju nahradil renesančný dvojposchodový zámok s dvoma krídlami do pravého uhla, na prelome 17. a 18. storočia prestavaný barokovo a upravený po požiari v roku 1806. Žitenické panstvo sa potom znovu vrátilo vyšehradským prepoštom a patrilo im až do 20. storočia. Do nádvoria vedie od návsi kamenná baroková brána, zdobená znakom vyšehradskej kapituly z roku 1699. Dnes slúži ako pobočka štátneho oblastného archívu v Litoměřiciach. Je tu uložený m. i. jediný exemplár najstaršej mapy Čiech, Klaudyánova mapa z roku 1518. Bola cestovná, má opačnú orientáciu, pretože vtedajší cestovatelia nepoznali svetové strany a riadili sa len slnečnými hodinami. Objekt zámku nie je v dobrom stave, ale už bola započatá rozsiahla rekonštrukcia. Hospodárske budovy pri zámku z 2. polovice 17. storočia sú dnes už v zrúcaninách. V susedstve zámku sa na okraji návsi nachádza kostol sv. Petra a Pavla, pôvodne románsky s rane gotickou vežou z doby okolo roku 1300, v dnešnej podobe rane barokovej z doby okolo roku 1650. V roku 2005 prebehla na kostole rekonštrukcia veže. V roku 1654 v barokovej fare č.p. 29 nad kostolom pôsobil v rokoch 1787-1829 ako kňaz kartograf a meteorológ dr. František Kreibich (pamätná tabuľa). Už v roku 1791 založil v obci zemský školný dozorca, vyšehradský prepošt a neskorší litoměřický biskup Ferdinand Kindermann industriálnu školu pre remeselnú výrobu, jednu z najstarších v Česku, a zvelebil aj miestne ovocinárstvo. Žitenice dodnes zdobí ešte niekoľko zrubových aj brázdených ľudových stavieb z 18. a 19. storočia a tiež murované domy s empírovými prvkami z prvej polovice 19. storočia. Na zalesnenom návrší nad severozápadnym okrajom obce stojí bývalá baroková loretánska kaplnka z roku 1785, neskôr upravená na vyhliadkový gloriet s dvomi arkádami v roku 1908 na lurdskú kaplnku s umelou jaskyňou. Na návsi, pri kostole aj na iných miestach v obci a okolí je niekoľko barokových sôch a súsoší väčšinou z 18. storočia.

Pamiatky
--------

* Zámok Žitenice
* Kostol svätého Petra a Pavla
* Súsošie svätého Donáta, svätého Karla Boromejského a svätého Vavřince
* Kaplnka na návsi
* Socha svätého Václava

Obytnosť
--------

Žitenice vďaka svojmu kompletnému vybudovaniu inžinierskych sietí sa stávajú veľmi lákavou oblasťou pre stavbu nových domov. Začínajú tu stavať predovšetkým podnikatelia z neďalekých Litoměřic, ktorých tu láka súkromie. V budúcich rokoch je naplánovaná medzi Žitenicami a Pohořanmi výstavba obytného územia. Nuž teda (ako už bolo zmienené na začiatku) obec leží v CHKO České středohoří a tak sa nemôže začať stavať všade.

Dopravné spojenie
-----------------

Obec nedisponuje železnicou. Avšak tento nedostatok plne nahradzuje autobusové spojenie z Litoměřic a tri zastávky, ktoré v Žiteniciach sú. Takže aj cez svoju rozľahlosť sa dá pohodlne dostať k svojmu cieľovému bodu. Ten kto by si chcel urobiť krásnu pešiu prechádzku, mohol by ísť či už vlakom alebo autobusom do Ploskovic a potom peknou cestičkou cez Maškovice a Pohořany priamo do Žitenic. Táto prechádzka nie je dlhšia ako 3 km a ten kto sa pre ňu rozhodne, môže vidieť na obzore horu Říp alebo zrúcaninu gotického hradu Hazmburk.

Kultúra a šport
---------------

Každoročne sa v obci koná Výstava drobného zvieratstva a na ranči jazdecké preteky. Žitenice majú vlastné futbalové ihrisko, na ktorom hrajú miestni odchovanci svoje majstrovské zápasy. Žitenicami vedie cyklistická cesta číslo 3066 vedúca z Litoměřic z dolnej stanice prekrásnou malebnou krajinou až do Velkého Března. Od roku 2005 je tu tiež možnosť ísť si zahrať (zastrieľať) dnes už populárny paintball.

Zaujímavosti
------------

* **Kočka**: Medzi Litoměřicami a Žitenicami, ak prejdeme záhradkárskou osadou, zanedlho uvidíme kopec Sovice (271 m) na vrchu s výrazným kamenným skaliskom. Toto skalisko sa nazýva Kočka (slov. *mačka*), pretože pri pohľade na neho, sediacu mačku skutočne pripomína. Jej tvar však nevznikol náhodou, ale bola odlamovaná ťažbou. Pri chôdzi okolo Kočky človeka môže vystrašiť štekot psov, pretože necelých 300 metrov od Kočky sa nachádza kynologické cvičisko.

* **Křížový vrch**: Na tomto vrcholu z vyhliadky je pri dobrej viditeľnosti možno vidieť všetky vrcholy a zaujímavé miesta (aj Žitenice) v okolí, ako napríklad Sedlo, Hazmburk, Říp, dominantu Litoměřic Radobýl so susedným vrchom Bídnice, ďalej by sme iste mohli uvidieť aj najvyššiu horu Českého středohoří Milešovku alebo Lovoš pri Lovosiciach. Na južnom svahu tohto vrcholu možno nájsť časť zjazdovej trati pre horské bicykle, ktorú tu budujú miestni nadšenci a je hojne navštevovaná priaznivcami tohto športu z celého širokého okolia.

Časti obce
----------

* Žitenice
* Pohořany
* Skalice

Galéria
-------

* Kostol sv. Petra a PavlaKostol sv. Petra a Pavla
* Žitenice, pohľad z Dlouhého vrchuŽitenice, pohľad z Dlouhého vrchu
* KočkaKočka
* Celkový pohľad na Žitenice, Křížový a Liščí vrch od LitoměřicCelkový pohľad na Žitenice, Křížový a Liščí vrch od Litoměřic

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)

Pozri aj
--------

* Zoznam obcí v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Žitenice**

Externé odkazy
--------------

* Oficiálne stránky Žitenic Archivované 2012-04-23 na Wayback Machine
* Zámok Žitenice

Zdroj
-----

* *Tento článok je čiastočný alebo úplný preklad článku Žitenice na českej Wikipédii.*

  


| Mestá a obce okresu Litoměřice |
| --- |
| Bechlín •
**Bohušovice nad Ohří** •
Brňany •
Brozany nad Ohří •
Brzánky •
Bříza •
**Budyně nad Ohří** •
Býčkovice •
Ctiněves •
Černěves •
Černiv •
Černouček •
Čížkovice •
Děčany •
Dlažkovice •
Dobříň •
Doksany •
Dolánky nad Ohří •
Drahobuz •
Dušníky •
Evaň •
Hlinná •
Horní Beřkovice •
Horní Řepčice •
**Hoštka** •
Hrobce •
Chodouny •
Chodovlice •
Chotěšov •
Chotiměř •
Chotiněves •
Chudoslavice •
Jenčice •
Kamýk •
Keblice •
Klapý •
Kleneč •
Kostomlaty pod Řípem •
Krabčice •
Křesín •
Křešice •
Kyškovice •
*Levín* •
Lhotka nad Labem •
Liběšice •
Libkovice pod Řípem •
Libochovany •
**Libochovice** •
Libotenice •
**Litoměřice** •
Lkáň •
Lovečkovice •
**Lovosice** •
Lukavec •
Malé Žernoseky •
Malíč •
Martiněves •
Michalovice •
Miřejovice •
Mlékojedy •
Mnetěš •
Mšené-lázně •
Nové Dvory •
Oleško •
Píšťany •
Ploskovice •
Podsedice •
Polepy •
Prackovice nad Labem •
Přestavlky •
Račice •
Račiněves •
Radovesice •
Rochov •
**Roudnice nad Labem** •
Sedlec •
Siřejovice •
Slatina •
Snědovice •
Staňkovice •
Straškov-Vodochody •
Sulejovice •
**Štětí** •
**Terezín** •
Travčice •
Trnovany •
**Třebenice** •
Třebívlice •
Třebušín •
Úpohlavy •
**Úštěk** •
Vědomice •
Velemín •
Velké Žernoseky •
Vchynice •
Vlastislav •
Vražkov •
Vrbice •
Vrbičany •
Vrutice •
Záluží •
Žabovřesky nad Ohří •
Žalhostice •
Židovice •
Žitenice |